U četvrtak, 30. rujna 2021. godine pronađen je smrtno stradali pripadnik Oružanih snaga RH na području Vukovarsko-srijemske županije.
“Pripadnik Hrvatske vojske RH smrtno je stradao izvan službe. Nisu pronađeni elementi nasilne smrti, a uzrok smrti znat će se nakon obdukcije”, objavili su iz ministarstva obrane.
Pripadnici postrojbe u kontaktu su s obitelji stradalog pripadnika.
Ministar obrane s djelatnicima Ministarstva obrane i Hrvatske vojske izražava sućut obitelji i prijateljima preminulog pripadnika Oružanih snaga RH.
Peti slučaj od lipnja
Radi se o petom slučaju pronalaska tijela hrvatskog vojnika od lipnja.
Podsjetimo, to je peti slučaj pronalaska tijela hrvatskog vojnika od lipnja. U nešto više od mjesec prije toga dana pronađena su još tri mrtva vojnika. MORH je 19. srpnja 2021. godine izvijestio da je smrtno stradala pripadnica Oružanih snaga RH s područja Vukovarsko-srijemske županije.
Samo tri dana ranije, 16. srpnja na području Zagrebačke županije pronađen je smrtno stradali pripadnik Oružanih snaga Republike Hrvatske. Također je stradao izvan službe. Početkom mjeseca, 9. srpnja na području Varaždinske županije smrtno je stradao još jedan hrvatski vojnik.
N1 pratite putem aplikacija za Android | iPhone/iPad i društvenih mreža Twitter | Facebook | Instagram.